Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 25. novembra 2008

Materiál číslo: 263/2008

K bodu: Informácia o uzatvorených nájomných zmluvách k obecným bytom v mestskej
             časti Bratislava-Petržalka za III. štvrťrok roku 2008________________________

Predkladá:			 Návrh uznesenia:

Milan Ftáčnik	Miestne zastupiteľstvo mestskej časti Bratislava-
starosta	Petržalka

Prerokované:	 b e r i e   n a   v e d o m i e 
	
v miestnej rade	informáciu o uzatvorených nájomných zmluvách
dňa 11. 11. 2008	k obecným bytom v mestskej časti Bratislava-
 	Petržalka za III. štvrťrok roku 2008.

Spracoval:

Edita Jarošová
oddelenie bytové

I n f o r m á c i a
o uzatvorených nájomných zmluvách k obecným bytom v mestskej časti Bratislava-Petržalka
za III. štvrťrok roku 2008.

	Miestne zastupiteľstvo mestskej časti Bratislava-Petržalka na svojom zasadnutí dňa 04. marca 2008 uznesením č. 157 schválilo „Zásady hospodárenia s bytmi v mestskej časti Bratislava-Petržalka“, ktorými boli zrušené Zásady hospodárenia s bytmi v mestskej časti Bartislava-Petržalka zo dňa 26. 09. 2006 . 
V čl. 4 ods.(8) predmetných zásad ukladá starostovi štvrťročne predkladať miestnemu zastupiteľstvu informáciu o uzatvorených nájomných zmluvách.
Za III. štvrťrok roku 2008 bolo na základe určenia nájomcu uzatvorené štyri nájomné zmluvy.
Dve nájomné zmluvy boli uzatvorené so žiadateľmi evidovanými v miestnom zozname žiadateľov o nájom bytu zaradenými v poradovníku žiadateľov o nájom bytu, jedna zmluva bola uzatvorená mimo poradovníka so žiadateľom evidovaným v miestnom zozname žiadateľov o nájom bytu a jedna zmluva bola uzatvorená mimo poradovníka so žiadateľmi o náhradný byt.
 
Nájomné zmluvy boli uzatvorené  nasledovne :

1) garsónka, – byt mladej rodiny, po neplatičke, vyprataný, prenajatý manželom Andree a Miroslavovi Bahatovcom, na dobu určitú do 30. 09. 2009, štvorčlenná domácnosť, žiadosť zaradená v poradovníku, odporučené sociálnou a bytovou komisiou. 

2) 1-izbový byt, nepriznaný prechod nájmu bytu, exekučne vyprataný, prenajatý mimo poradovníka manželom Helene a Rudolfovi Gašparíkovcom, dvojčlenná domácnosť, ako náhradný byt v zmysle právoplatného rozsudku súdu, na dobu neurčitú. Manželia Gašparíkovci vypratali 2-izb. byt na Fedinovej ul. 7 v objekte bývalej materskej školy.

3) 3-izbový byt, po neplatičovi, odovzdaný, prenajatý manželom Zuzane a Radoslavovi Červenkovcom na dobu určitú do 31. 03. 2010, trojčlenná domácnosť, žiadosť zaradená v poradovníku, odporučené sociálnou a bytovou komisiou. 

4) 2-garsónka, byt užívaný bez právneho dôvodu, odovzdaný, prenajatý mimo poradovníka Petrovi Varghovi na dobu určitú do 31. 10. 2009, jednočlenná domácnosť. Peter Vargha je príslušníkom PZ v Petržalke. Prenajatím bytu príslušníkovi PZ je zároveň plnená jedna z programových priorít samosprávy /5. Bezpečnosť občanov bod 5.1.2./, schválených v Miestnom zastupiteľstve mestskej časti Bratislava-Petržalka dňa 27. 11. 2007.
Materiál bol prerokovaný v sociálnej a bytovej komisii dňa 30. 10. 2008, stanovisko komisie tvorí prílohu materiálu.
Materiál bol prerokovaný na zasadnutí Miestnej rady mestskej časti Bratislava-Petržalka dňa 11. 11. 2008, ktorá odporučila miestnemu zastupiteľstvu informáciu o uzatvorených nájomných zmluvách k obecným bytom v mestskej časti Bratislava-Petržalka
za III. štvrťrok roku 2008 zobrať na vedomie.

Príloha

Stanovisko
zo zasadnutia sociálnej a bytovej komisie zo dňa 30. 10. 2008

K bodu: Informácia o uzatvorených nájomných zmluvách k obecným bytom v mestskej časti Bratislava-Petržalka za III. štvrťrok roku 2008

Stanovisko
Sociálna a bytová komisia k materiálu Informácia o uzatvorených nájomných zmluvách k obecným bytom v mestskej časti Bratislava-Petržalka za III. štvrťrok roku 2008 nemá pripomienky a odporúča poslancom miestnej rady a miestneho zastupiteľstva  Informáciu o uzatvorených nájomných zmluvách k obecným bytom v mestskej časti Bratislava-Petržalka za III. štvrťrok roku 2008 zobrať na vedomie.

Prítomní:
Anna Sotníková, Oľga Adamčiaková, Michal Novota, Viera Palková, Rastislav Pavlík, Helena Stachová, Radoslav Stuhl	

Hlasovanie	
príomní		7

za		7	                 
proti		0           
zdržal sa		0     

V Bratislave         30. 10. 2008                                            Mgr. Anna Sotníková          
							          predsedníčka komisie